open-index/open-wikipedia-markdown huggingface dataset:
A Paz

**A Paz** (en , e en ) é a capital administrativa e a sede do goberno de Bolivia. É o centro político, comercial e cultural máis importante do país sendo ademais a capital do departamento de La Paz. Cunha poboación estimada de 816&nbsp;044 habitantes, en 2020, A Paz é a terceira cidade máis poboada do país, detrás de Santa Cruz de la Sierra e El Alto. 

Localizada no oeste de Bolivia, a 68 km ao sueste do lago Titicaca, A Paz está situada nun canón creado polo río Choqueyapu e está rodeada polas altas montañas do altiplano, entre elas o nevado Illimani, cuxa silueta foi un emblema importante da cidade dende a súa fundación. A unha altura media de 3650 msnm, A Paz é a metrópole máis alta do mundo. Por mor da súa elevación, A Paz ten un clima subtropical de altura, con veráns chuviosos e invernos secos.

## Nome da cidade 
O nome da cidade, oficialmente *Nuestra Señora de La Paz*, foille outorgado durante a súa fundación polo capitán español Alonso de Mendoza. Foi a terceira poboación fundada no actual territorio de Bolivia, despois de Choquechaca (1538), actual Sucre, e Potosí (1545). O seu nome conmemora a restauración da paz despois da guerra civil que seguiu á insurrección de Gonzalo Pizarro contra Blasco Núñez Vela, primeiro vicerrei do Perú.

A rexión na que se estabeleceu a cidade era chamada, antes da súa fundación pola comitiva española, "Chuquiago Marka" Debido a iso, en 2017, Evo Morales, expresidente de Bolivia, suxeriu restaurar esta denominación nun discurso pronunciado o día do aniversario da fundación da cidade.

O 3 de xaneiro de 1827, o congreso constituínte de Bolivia ampliou o nome da cidade a *La Paz de Ayacucho* na honra á vitoria na batalla de Ayacucho.

## Historia 
esquerda|miniatura|Palacio Lexislativo de Bolivia.

### Fundación 
A cidade da Paz foi fundada o 20 de outubro de 1548 polo capitán Alonso de Mendoza na localidade de Laja como parte do correxemento da Paz, e para servir como punto de descanso para os viaxeiros que transitaban entre Potosí e Cuzco.

Tres días despois foi trasladada máis ao leste, a un lugar de clima temperado localizado no limiar do altiplano, onde inician os outeiros e o val chamado Chuquiago Marka

## Notas 
## Véxase tamén 
### Outros artigos 
* Bandeira de La Paz

### Ligazóns externas 
* Páxina oficial
Mucrón

Un **mucrón**, no eido da botánica, é unha punta curta, máis ou menos aguda e ben diferenciada, no extremo dun órgano calquera. Por exemplo a punta das follas dalgunhas plantas e árbores rematan nun mucrón. Os órganos que levan un mucrón no seu extremo denomínanse *mucronados*. Por exemplo, a lemma de moitas gramíneas é mucronada.

O termo mucrón tamén se emprega no eido da anatomía, para denominar a calquera apéndice máis ou menos aguzado.

## Notas 
* *Leccións hipertextuais de botánica*. Glosario. Universidade de Hamburgo.https://web.archive.org/web/20070923003313/http://www.biologie.uni-hamburg.de/b-online/ibc99/botanica/botanica/glosario/glosamu.htm

## Véxase tamén 
### Outros artigos 
* Espiña (botánica)
Itelsis

**Itelsis** (na súa fundación chamada *Intelsis*) é unha empresa galega con sede en Santiago de Compostela. Foi fundada como filial de Televés en 1989 centrada no sector das redes de telecomunicacións.

En 2002 foi mercada pola empresa italiana Tecnosistema.

## Empresas do grupo
*Proinfo
*Silenus
*Smartgreen

## Notas 
## Véxase tamén
### Outros artigos
*Televés
*Promax Electrónica
*Ikusi

### Ligazóns externas
* Páxina web de Itelsis
Lou Reed (álbum)

***Lou Reed*** é o álbum de estrea en solitario do músico estadounidense Lou Reed, publicado en abril de 1972 a través do selo RCA Records dous anos despois de abandonar The Velvet Underground. O disco está formado por oito novas gravacións de temas non editados de The Velvet Underground songs, ademais de dúas cancións novas, "Going Down" e "Berlin".

## Listaxe de cancións 
Todos os temas compostos por Lou Reed agás onde se indique.

# "I Can't Stand It" - 2:37
# "Going Down" - 2:57
# "Walk and Talk It" - 3:40
# "Lisa Says" - 5:34
# "Berlin" - 5:16
# "I Love You" - 2:21
# "Wild Child" - 4:41
# "Love Makes You Feel" - 3:13
# "Ride into the Sun" (Reed, John Cale, Sterling Morrison, Maureen Tucker) - 3:16
# "Ocean" - 5:06
Spirits in the Sky

**Spirits in the Sky** é un supergrupo temporal dirixido por Billy Corgan, líder de The Smashing Pumpkins. A banda reuniuse inicialmente en xuño do 2009 para realizar un concerto en memoria do falecido Sky Saxon de The Seeds. O grupo tocou tres cancións, unha versión de The Seeds, unha versión de "Spirit in the Sky", e un novo tema de The Smashing Pumpkins chamado "Freak". A formación nese concerto estaba composta por Corgan (guitarra), Kerry Brown (batería/percusión), Mike Byrne (batería), Kevin Dippold (guitarra/voces), Mark Tulin (baixo) e Mark Weitz (teclados).

No mes de agosto a banda saíu de xita, desta vez egadindo á violinista Ysanne Spevack, á vocalista Linda Strawberry e ao guitarrista de Jane's Addiction Dave Navarro. Dippold pasou a tocar principalmente a frauta. O grupo realizou seic concertos en California, tocando cancións que Corgan compuxera para o novo álbum de The Smashing Pumpkins, *Teargarden by Kaleidyscope*, ademais de versións de The Seeds, Pink Floyd, The Velvet Underground, Jethro Tull, Quicksilver Messenger Service e outrs artistas.

En setembro comezou o traballo de *Teargarden by Kaleidyscope* en Chicago, uníndose Corgan a Brown, Byrne, Dippold, Spevack e Tulin. Tres dos catro temas do primeiro EP de *Teargarden by Kaleidyscope*, "Widow Wake My Mind", "A Stitch in Time" e "Astral Planes" estreáronse en concertos de Spirits in the Sky.
Vickers A1E1 Independent

O **Vickers A1E1 Independent** foi un carro de combate con múltiples torretas que foi deseñado polo fabricante de armamento Vickers entre as dúas guerras mundiais. Aínda que só un exemplar acadou a etapa de prototipo, foi moi influente noutros deseños de carros de combate.

O deseño do A1E1 pode verse como unha posible influencia nos carros soviéticos T-100 e T-28, os carros alemáns *Neubaufahrzeug* e os británicos Medium Mk III e Cruiser Mk I. O soviético T-35 baseouse extremadamente na súa planificación e deseño ao A1E1.
A Chaínza, O Obre, Noia

**A Chaínza** é un lugar da parroquia do Obre no concello coruñés de Noia, na comarca de Noia. Segundo o padrón municipal (INE 2020) ten 67 habitantes (28 homes e 39 mulleres).

## A Chaínza na literatura popular
* *O carballo da Chaínza,/ ten tres carros de madeira:/ un é meu, o outro é teu/ o outro de quen o queira* .
* *O carballo da Chaínza,/ ten a folla revirada,/ que lla revirou o vento/ nunha mañán de xiada* .

## Notas 
## Lugares e parroquias 
### Lugares do Obre 
### Parroquias de Noia
Adrian Belew

**Robert Steven Belew**, nado o 23 de decembro de 1949 en Covington, Kentucky, é un cantante, compositor, multi-instrumentista e produtor musical estadounidense. É sobre todo coñecido polo seu traballo na banda de rock progresivo King Crimson (que lidera dende 1981) e polo seu infrecuente enfoque impresionista de tocar a guitarra, que frecuentemente está relacionado con sons máis afíns aos animais e ás máquinas en vez de aos tons estándar do instrumento.

Amplamente recoñecido como un "instrumentista incriblemente versátil", Belew ten editados preto de 20 discos en solitario a través de Island Records e Atlantic Records, que mesturan un pop rock inspirado nos Beatles cun son máis experimental. O seu sinxelo de 2005 "Beat Box Guitar" foi nomeado ao Grammy pola mellor interpretación de rock instrumental. Ademais de ser membro de King Crimson, tamén tocou na banda de pop máis convencional The Bears e liderou o seu propio proxecto, Gaga, a finais dos 70 e principios dos 80. Ten traballado extensamente como músico de sesión e de xira, tocando con artistas como Talking Heads, David Bowie, Frank Zappa e Nine Inch Nails.

Belew recentemente comezou a deseñar instrumentos, colaborando con Parker Guitars para realizar o seu modelo persoal da Parker Fly. Esta guitarra é notablemente distinta á versión estándar, contendo electrónica avanzada e capacidade MIDI.
Odesa

**Odesa** (en ) é unha cidade costeira de Ucraína no Mar Negro. Ten o maior porto do país e é unha cidade de importancia rexional e cidade heroica dende o 1945. A cidade é a terceira do país en termos de poboación, despois de Kíiv e Khárkiv (1.014.563 de habitantes o 1 de abril de 2013).

No centro da cidade ten un importante conxunto de edificios da época clásica, ademais conta co monumento ao Duque de Richelieu, as Escaleiras Potemkin e os palacios Vorontsov, Potocki, Bzhozovskoho e Naryshkin.

Odesa é unha das cidades máis antigas de Ucraína.
## Símbolos 
Oficialmente os símbolos de Odesa aprobados son: un escudo, unha bandeira, un himno, o símbolo do alcalde, cuxa utilización é oficial para os carteis urbanos aprobados polo Concello. Ademais, a cidade ten un logotipo de turismo.
100px|miniatura|esquerda|Logo de Odesa.
O escudo de armas é un escudo español vermello coa imaxe dunha áncora con catro patas brancas dentro. Este está enmarcado cun marco dourado decorativo e decorado arriba con tres torres. Baixo a torre está a estrela de ouro, que certifica o seu título de cidade heroica. O primeiro escudo foi aprobado o 22 de abril do ano 1798. A bandeira consiste nun pano rectangular dividido en tres franxas verticais, unha vermella, outra branca e a última amarela. No centro, na franxa branca está o escudo de armas. A última modificación da bandeira e do escudo de armas foi aprobada o 29 de abril do ano 2011.

O 5 de xuño de 2012, Artemy Lebedev publicou un libro chamado "Identidade de Odessa", no que, entre outras cousas, incluíu un logotipo de turismo , que finalmente foi adoptado como o "símbolo do turismo" da cidade de Odesa.

## Xeografía 
Odesa está situada na costa noroeste do Mar Negro, no centro do Óblast de Odesa. Gran parte da cidade está situada nunha chaira, a 50 metros sobre o nivel do mar. A altura mínima é de 4,2 m por baixo do nivel do mar e a altura máxima é de 65 m (monte Zhevakhov). A área da cidade chega a 162,42&nbsp;km², a densidade de poboación é de 6.246,54 hab/km².
## Infraestruturas 
### Transporte Urbano 
En Odesa, hai tranvía, trolebús, autobús urbano, servizo de taxi, funicular e barco e está planificado un *light-rail* .
### Conexións de longa distancia 
Nos arredores da cidade antiga está situada unha estación ferroviaria que ten as seguintes liñas: Odesa-San Petersburgo, Odesa-Cheliabinsk, Odesa-Bakú e Odesa-Berlín.

Nas aforas, a 7&nbsp;km, esta o aeroporto internacional de Odesa que está ligado ás principais cidades de Europa, Asia, e Oriente Medio.

Ademais, a cidade ten varias estacións de autobuses.

## Notas 
;Referencias

## Véxase tamén 
### Outros artigos 
* Centro Histórico de Odesa

### Ligazóns externas 
* [ ]
Craters of the Sac

***Craters of the Sac*** é un álbum semi-oficial da banda estadounidense de rock alternativo Ween, publicado en 1999 unicamente en formato MP3. Debido a que Elektra Records publicou ''Paintin' the Town Brown*, que fora a primeira edición en liña de Ween, Dean Ween filtrou *Craters of the Sac* en Internet en 1999 para amosarlle aos seus seareiros canto os apreciaba a banda. Aínda que aparece na cronoloxía de Ween como publicado tras *Paintin' the Town Brown* (1999) e antes de *White Pepper* (2000), polo menos unha canción ("Put the Coke on My Dick") procede das sesións de *The Mollusk'' de 1997. "Suckin' Blood From The Devil's Dick" procede da cinta *Pandy Fackler* de finais dos 80.

Os temas "Big Fat Fuck", "How High Can You Fly?" e "Monique the Freak" tamén aparecen remesturados no álbum do 2005 de temas inéditos *Shinola, Vol. 1*.

## Listaxe de cancións
Álex Geijo

**Alexandre "Álex" Geijo Pazos**, nado en Xenebra o 5 de setembro de 1982, é un futbolista suízo de orixe galega. Xoga de dianteiro e o seu equipo actual é o Udinese Calcio.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en transfermarkt.co.uk
Yingluck Shinawatra

**Yingluck Shinawatra** (en tailandés: ยิ่งลักษณ์ ชินวัตร, *Yinglak Chinnawat*; AFI: [jîŋ.lák tɕʰīn.nā.wát]), alcumada **Pu** (en tailandés: ปู, *cangrexo*; AFI: [pūː]), nada en San Kamphaeng, Chiang Mai, o 21 de xuño de 1967, foi a primeira ministra de Tailandia dende o 5 de agosto de 2011 até o 7 de maio de 2014. É a líder do Pheu Thai, brazo político dos denominados Camisas Vermellas e herdeiro dos ilegalizados Thai Rak Thai e Partido do Poder do Pobo. É irmá do derrocado primeiro ministro tailandés Thaksin Shinawatra.

## Traxectoria 
Yingluck Shinawatra é a máis nova dos nove fillos de Lert Shinawatra e de Yindee Ramingwong. Yingluck creceu en Chiang Mai e asistiu ao Istituto Regina Coeli, unha escola de nenas, e logo ao Yupparaj, unha escola mixta. Posteriormente foi directiva da empresa tailandesa SC Asset Co., Ltd, está licenciada en Ciencias Políticas e Administración Pública pola Universidade de Chiang Mai e ten un mestrado en Administración pola Universidade de Kentucky.

Foi nomeada líder do Puea Thai dous meses antes das eleccións xerais de 2011, onde venceu ao até entón primeiro ministro, Somchai Wongsawat, obtendo 265 escanos fronte a 159 do Partido Demócrata, cun discurso político no que apelou ao seu propio irmán Thaksin, exiliado despois do golpe de estado de 2006. Foi condenada por corrupción, e no ano 2017, ano da súa sentenza, non apareceu no xuízo. Foi condenada a 5 anos de prisión. Actualmente, atópase en paradoiro descoñecido. En 2019, o goberno serbio outorgoulle a nacionalidade serbia.

## Notas 
## Véxase tamén 
### Outros artigos 
* Thaksin Shinawatra
* Golpe de Estado en Tailandia en 2006
* Eleccións xerais de Tailandia de 2011
Parque acuático de Cerceda

O **parque acuático de Cerceda** (**Aquapark de Cerceda**) é un parque acuático no concello de Cerceda (A Coruña). Tratábase do único parque acuático de Galiza ata a posta en marcha do Parque Acuático de Monterrei (no concello de Pereiro de Aguiar) no ano 2024, e a súa tempada de apertura vai dende principios de xuño até comezos de setembro.

Pódese acceder por estrada ou ferrocarril cunha conexión diaria tanto para a ida como para a volta dende A Coruña e dende Santiago de Compostela.

Foi inaugurado no ano 2000 polo alcalde Xosé García Liñares, o cal fora tamén o que aceptara o proxecto de construción.

## Instalacións 
O parque acuático conta con diversas piscinas: piscina de natación, piscinas con chorros e piscina con ondas, *jacuzzi*. Tamén conta con varios escorregadoiros xigantes: acuatubo pechado e acuatubo aberto, escorregadoiro tipo *kamikaze* de 54 metros de percorrido, esvaradoiro de flotador individual, esvaradoiro con flotador por parellas e esvaradoiro multipistas.

O parque inclúe zonas infantís con escorregadoiros de curto percorrido, piscina sinxela e outra de esvaradoiros para cativos. Ademais ten unha cafetaría, unha tenda, un punto de información, parque infantil de area, minigolf e miradoiro.

## Festivais 
O primeiro e dous de xullo de 2011 celebrouse no parque o festival Fresh Weekend de música electrónica, coas actuacións de Óscar Mulero e o italiano Marco Carola.

Para o 2012 tíñase previsto celebrarse o 6 e 7 de xullo, pero finalmente foi cancelado.

## Notas 
## Véxase tamén 
### Ligazóns externas 
*
Republic F-105 Thunderchief

O **Republic F-105 Thunderchief** foi un cazabombardeiro supersónico usado pola Forza Aérea dos Estados Unidos. Con capacidade de acadar velocidades de Mach 2, o F-105 realizou a meirande parte dos ataques de bombardeo durante os primeiros anos da Guerra do Vietnam; era o único avión estadounidense en ser retirado do combate debido ás súas altas perdas. Orixinalmente foi deseñado como un avión de ataque nuclear monopraza, e posteriormente foi desenvolvida unha versión bipraza Wild Weasel para a supresión das defensas aéreas inimigas. O F-105 foi comunmente coñecido como "Thud" polas súas tripulacións.

Como continuador do F-100, o F-105 tamén foi armado con mísiles e un canón; porén, o seu deseño adaptábase á penetración a baixa altura e alta velocidade portando internamente unha única arma nuclear. O seu primeiro voo foi en 1955 e entrou en servizo en 1958. O F-105 podía levar unha maior carga de bombas que os grandes bombardeiros estratéxicos da segunda guerra mundial, como o B-17 Flying Fortress e o B-24 Liberator. O F-105 foi un dos principais cazabombardeiros da Guerra do Vietnam; realizáronse ao redor de 20.000 saídas co Thunderchief, con 382 avións perdidos (case a metade dos 833 producidos), incluídas 62 perdas operacionais. Aínda que era menos áxil que os máis pequenos cazas MiG, os F-105 da USAF foron acreditados con 27,5 derrubamentos.

Durante a guerra, o monopraza F-105D foi o principal avión con bombas pesadas usado contra diversos obxectivos militares. Mentres tanto, os biprazas F-105F e F-105G Wild Weasel convertéronse nas primeiras plataformas adicadas á supresión de defensas aéreas inimigas, loitando contra os mísiles terra-aire de fabricación soviética S-75 Dvina. Dous pilotos de Wild Weasel foron premiados coa Medalla de Honra por atacar localizacións norvietnamitas de mísiles terra-aire, co derrubamento de dous MiG-17 o mesmo día. As perigosas misións acotío requirían deles ser "os primeiros en entrar e o últimos en saír", encargándose da supresión das defensas aéreas mentres os avións de ataque remataban as súas misións e deixaban a zona.

O Thunderchief foi o avión de combate monopraza dun só motor máis grande da historia, cun peso duns 23.000&nbsp;kg. Podía superar a velocidade do son ao nivel do mar e acadar Mach 2 a grande altura, e podía cargar máis de 6.400&nbsp;kg de bombas e mísiles. O Thunderchief foi substituído como avión de ataque sobre Vietnam do Norte polo McDonnell Douglas F-4 Phantom II e o General Dynamics F-111 Aardvark. Porén, as variantes Wild Weasel do F-105 permaneceron en servizo ata 1984, cando foron substituídas polo especializado F-4G "Wild Weasel V".
Tailandia do Oeste

**Tailandia Occidental** é un dos seis grandes grupos rexionais de Tailandia. Fai fronteira ao oeste con Myanmar e ao leste con Tailandia Central. Comprende cinco provincias:
Tailandia do Leste

**Tailandia Oriental** é un dos seis grandes grupos rexionais de Tailandia. Fai fronteira ao leste con Camboxa e ao oeste con Tailandia Central. Comprende sete provincias:
Piñeiro carrasco

thumb|*Pinus halepensis*

O **piñeiro carrasco** ou **piñeiro de Alepo** (***Pinus halepensis***), é unha especie de árbore da familia das pináceas, xénero *Pinus*. É típica do mediterráneo, non aparecendo en Galiza.
thumb|240px|Vista xeral da árbore
thumb|240px|Follaxe

## Descrición 
Pode acadar os 59 m de altura. O toro é macizo e torto, a casca cinsenta avermellada e a copa irregular. Estróbilos avrroibados de forma oval duns 10&nbsp;cm de lonxitude. Acículas longas agrupadas de 2 en 2, moi flexíbeis e lixeiramente amarelentas. Piñas miúdas e pedunculadas. É moi resistente á seca e á aridez. Na Península Ibérica áchase na vertente mediterránea, principalmente nos Países Cataláns (Cataluña, Illas Baleares e País Valenciano).

## Distribución 
Áchase en piñeiriais secos, de tipo mediterráneo, de Europa, Asia occidental e África do norte. Levouse para produción madeireira a outras rexións de África e outros continentes, onde entrou en competencia coa vexetación local. Tamén se utiliza na produción de resina.

## Hábitat 
Medra, polo xeral, a baixas cotas entre o nivel do mar deica os 200&nbsp;msnm,aínda que no sur da Península Ibérica pode acadar os 1.000 m.

## Propiedades 
Contén como principio activo a trementina.

## Taxonomía 
*Pinus halepensis* foi descrita por Philip Miller e publicado en *The Gardeners Dictionary*: . . . eighth edition no. 8. 1768.
;Etimoloxía:
***Pinus***: nome xenérico dado en latín aos piñeiros.

***halepensis***: epíteto xeográfico que alude á súa localización en Alepo.
;Citoloxía:
Número de cromosomas de *Pinus halepensis* (Fam. Pinaceae) e táxones infraespecíficos: 2n=24
;Sinonimia:
* *Pinus alepensis* Poir. in Lamarck 1804
* *Pinus maritima Mill. 1768
* *Pinus sylvestris* L. var. *maritima* Aiton 1789
* *Pinus maritima* Aiton 1813 non Mill. 1768
* *Pinus penicillus* Lapeyr. 1813
* *Pinus arabica* Sieber ex Spreng. 1826
* *Pinus genuensis* Cook
* *Pinus halepensis* Mill. var. *genuensis* (Cook) Antoine 1840
* *Pinus hispanica* Cook 
* *Pinus halepensis* Mill. var. *minor* Antoine 1840
* *Pinus carica* D.Don in Fellows 1841
* *Pinus halepensis* Mill. var. *carica* (D.Don) Carr. 1855
* *Pinus abasica* Carr. 1855
* *Pinus halepensis* Mill. var. *abasica* (Carr.) Carr. 1867
* *Pinus loiseleuriana* Carr. 1855
* *Pinus pityusa* http://herba.msu.ru/pictures/mw_type/gymnosperm/0000576.htmlSteven, 1838
* *Pinus pseudohalepensis* Denhardt ex Carr. 1855
* *Pinus parolinii* Vis. 1856
* *Pinus × saportae* Rouy 1913
* *Pinus ceciliae* Llorens & L. Llorens 1984
* *Pinus halepensis* Mill. var. *ceciliae* (Llorens & L.Llorens) Rosello et al. 1992

## Notas 
## Véxase tamén 
### Ligazóns externas 
* Gymnosperm Database: *Pinus halepensis*
* Cézanne, P. *Visions*. In *Architectural Digest'' decembro 2005: 117.
Pablo Cachón

**Pablo Manuel Cachón Villar**, nado en Malpica en 1935 e finado en Valladolid o 7 de agosto de 2016, foi un xuíz galego, que chegou a ser membro do Tribunal Constitucional de España

## Traxectoria
Aos cinco anos a súa familia trasladouse a vivir á Coruña. Licenciouse en dereito pola Universidade de Santiago de Compostela. Ingresou na carreira xudicial en 1967. Foi xuíz de primeira instancia en varias localidades como Mataró, Plasencia, Pamplona e Valladolid, e logo xuíz (1989) do Tribunal Supremo onde foi o titular da sala Cuarta, do social. En 1998 foi designado maxistrado do Tribunal Constitucional, onde permaneceu ata a súa xubilación en 2004.

Membro da asociación xudicial Francisco de Vitoria, de carácter centrista, foi proposto na terna do Partido Popular para o Tribunal Constitucional.
Foi ademais profesor na Universidade de Valladolid.

## Obras
* *Diccionario Procesal Social*.
* ''Reforma y crisis del proceso social, 1994-1996: Los problemas de aplicación de las últimas reformas procesales".

## Galardóns
* Madrigalegos de ouro ao mérito xurídico, pola Enxebre Orde da Vieira.

## Notas
Who You Are

***Who You Are*** pode referirse a:
****Who You Are***, unha canción de Pearl Jam
****Who You Are***, un disco de Jessie J
:****Who You Are***, unha canción dese disco.
Lockheed C-5 Galaxy

O **Lockheed C-5 Galaxy** é un grande avión de transporte militar fabricado por Lockheed. Proporciónalle á Forza Aérea dos Estados Unidos unha capacidade de transporte pesado de alcance intercontinental, permitíndolle levar cargas de gran tamaño. O Galaxy ten moitas semellanzas co seu predecesor C-141 Starlifter, e o posterior C-17 Globemaster. O C-5 está entre os avións militares máis grandes do mundo.

O C-5 Galaxy tivo un desenvolvemento complicado; houbo sobrecustos significativos e Lockheed tivo grandes problemas financeiros. Pouco despois de entrar en servizo, foron descubertas fracturas nas ás en moitos avións e a capacidade da frota de C-5 viuse limitada ata que os erros foron corrixidos. O C-5M Super Galaxy é unha versión mellorada con novos motores e aviónica modernizada deseñados para estender a súa vida útil máis alá do ano 2040.

O C-5 Galaxy leva operando coa USAF dende 1969. En todo este tempo usouse para apoiar as operacións militares dos Estados Unidos en todos os grandes conflitos incluídos Vietnam, Iraq, Iugoslavia e Afganistán; ademais de apioar aos seus aliados, como a Israel durante a Guerra do Yom Kippur e á OTAN nas operacións da Guerra do Golfo. O C-5 tamén foi usado para distribuír axuda humanitaria e en catástrofes naturais, e apoiando ao programa do transbordador espacial dirixido pola NASA.
Lista de illas de Vanuatu

right|300px

Lista das **illas de Vanuatu** por provincia, en gran parte, de norte a sur, subdivididas por arquipélago cando sexa apropiado. Vanuatu polo está formada por 83 illas.

*Torba
**Illas Torres
***Hiw
***Metoma (deshabitada, pero antigamente habitada)
***Tegua
***Ngwel (deshabitada)
***Linua
***Lo
***Toga
**Illas Banks
***Vet Tagde
***Ureparapara
***Illas Rowa (Reef Islands)
****Enwut (deshabitada)
****Lemeur
***Vanua Lava
****Kwakea
****Leneu
****Nawila
****Ravenga
***Gaua (Illa Santa María)
***Mota
***Mota Lava (Saddle)
****Ra
***Merig
***Mere Lava
*Sanma
**Illa Espírito Santo
***Araki
***Illa Elefante
***Malohu
***Oyster
***Sakao
***Tangoa
***Bokissa
**Malo
***Asuleka
**Aore
**Tutuba
**Mavea
**Lathi
*Penama
**Illa de Pentecoste
**Ambae (Aoba)
**Maewo
*Malampa
**Malakula
***Areso
***Illas Maskelynes
****Avokh
****Leumanang
****Uliveo
****Vulai
***Norsup
***Sowan
***Tommam
***Uri
***Uripiv
***Varo
***Walo
**Ambrym
**Paama
**Lopevi (deshabitada)
**Rano
**Atchin
**Vao
*Shefa
**Epi
***Lamen
***Namuka (deshabitada)
***Tefala
**Illas Shepherd
***Laika
***Tongoa (Kuwaé)
***Tongariki
***Buninga
***Emae (Mai)
***Makura (Emwae)
***Mataso (Matah)
***Monument (Étarik)
***Ewose (deshabitada)
***Falea
***Wot
**Efaté
***Nguna
***Emao
***Moso (Verao)
***Lelepa
***Erakor
***Eratap (Illa Castaway)
***Mele (Illa Hideaway)
***Irifa
***Iririki
***Kakula (deshabitada)
***Pele
*Tafea
**Tanna
**Aniwa
**Futuna
**Erromango
***Goat (deshabitada)
***Vete Manung (deshabitada)
**Anatom
***Inyeug (Aeroporto de Anatom)
**Illa Hunter (deshabitada, reclamada por Nova Caledonia)
**Illa Matthew (deshabitada, reclamada por Nova Caledonia)

## Notas
## Véxase tamén
### Bibliografía
### Outros artigos
### Ligazóns externas
*Islands of Vanuatu
Gustavo Souto

**Gustavo Souto Sampedro**, nado en Vigo o 19 de abril de 1983, é un exfutbolista galego. Xogaba de dianteiro.

## Véxase tamén 
### Ligazóns externas 
* Datos do xogador en ceroacero.es
Adrián Cruz

**Adrián Cruz Juncal**, nado en Moaña o 18 de xullo de 1987, é un futbolista galego. Xoga de centrocampista e o seu equipo actual é o CD Arenteiro.

## Traxectoria 
O 19 de xuño de 2013 anunciouse a súa contratación polo CD Ourense.

O 1 de xullo de 2021 anunciouse a súa fichaxe polo CD Arenteiro, de Segunda División RFEF.

## Palmarés 
;Arenteiro
* **Segunda División RFEF (1):** 2022/23.
* **Copa Federación (1):** 2022/23.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Escudo de Singapur

O **escudo de Singapur** foi adoptado o 3 de decembro de 1959.

## Descrición 
As armas consisten nun campo de goles no que figura un crecente (media lúa) de prata fronte a cinco estrelas de cinco puntas do mesmo metal colocadas unha, dous e dous. O esmalte goles (vermello) é o símbolo da irmandade universal e a equidade do home, mentres que o branco significa pureza e virtude. As cinco estrelas representan os cinco ideais de democracia, paz, progreso, xustiza e equidade.

O escudo está suxeito por dúas figuras: un león de ouro á esquerda e un tigre á dereita, nas súas cores naturais. O león representa a Singapur e o tigre os vínculos históricos da illa con Malaisia. Na parte inferior hai unha cinta na que aparece escrito a lema nacional: Majulah Singapura (do malaio: *Adiante Singapur*).

## Notas 
## Véxase tamén 
### Outros artigos 
* Singapur
* Majulah Singapura
* Bandeira de Singapur

### Ligazóns externas 
* Historia heráldica de Singapur
James Gandolfini

**James Joseph Gandolfini Jr.**, nado o 18 de setembro de 1961 en Westwood (Nova Jersey) e finado o 19 de xuño de 2013 en Roma (Italia), foi un actor estadounidense, máis coñecido polo seu papel de Tony Soprano, un xefe da mafia italoamericano na serie da HBO *The Sopranos*. Foi amplamente aclamado pola súa interpretación, gañando tres premios Emmy, tres premios do Sindicato de Actores e un Globo de Ouro.

Entre os seus papeis máis notables, salientan Virgil en *True Romance* (1993), o tenente Bobby Dougherty en *Crimson Tide* (1995) e o alcalde de Nova York en *The Taking of Pelham 123* (2009). Outros papeis de sona foron o de Bear en *Get Shorty* (1995) e o impulsivo "Wild Thing" Carol en *Onde viven os monstros* (2009). Pola súa interpretación do papel de Albert en *Enough Said* (2013), Gandolfini recibiu postumamente moi boas críticas e numerosos galardóns, incluíndo un nomeamento ó premio do Sindicato de Actores e un premio da Sociedade de Críticos de Cinema de Boston ó mellor actor secundario.

En 2007, Gandolfini produciu *Alive Day Memories: Home from Iraq*, un documental no cal entrevista a veteranos feridos da guerra de Iraq, e en 2010, *Wartorn: 1861–2010*, unha ollada ó trastorno por estrés postraumático nos soldados e familias ó longo das diversas guerras na historia dos Estados Unidos, dende 1861 até 2010.

## Notas 
## Véxase tamén 
### Ligazóns externas 
*
Estreito de Singapur

O **estreito de Singapur** (en chinés: 新加坡海峡, *Xīnjiāpō Hǎixiá*; en inglés: *Singapore Strait* ou *Straits of Singapore*; en malaio: *Selat Singapur*), é un longo estreito mariño do sueste asiático localizado no extremo meridional da península malaia, entre a illa de Singapur, ao norte, e varias das illas do arquipélago de Riau, pertencentes a Indonesia, ao sur.

## Xeografía 
O estreito de Singapur é unha vía navegable de augas profundas que conecta o sur do mar da China Meridional, ao leste, co estreito de Malaca, ao oeste, unha ruta obrigada para todo o tráfico marítimo que vincula o océano Pacífico e o océano Índico, polo que é unha zona de altísima densidade de navegación, xa que proporciona o paso ás augas profundas do porto de Singapur. Ten unha lonxitude de 105&nbsp;km de leste a oeste e 16&nbsp;km de norte a sur, e nel atópanse moitas pequenas illas.

A fronteira de Indonesia e Singapur atópase ao longo dos estreitos. Na súa beira norte atópase o porto de Singapur (*Keppel Harbour*) un dos maiores do mundo en canto a volume de carga movida anualmente. O estreito bifúrcase cara ao sur nos estreitos de Durian e Riau, que atravesan as illas Riau, de Indonesia. O estreito de Johor separa a illa de Singapur da península de Malaisia. A profundidade do estreito de Singapur define o calado máximo dos buques que pasan polo estreito de Malaca, e a clase de buques Malaccamax. O faro Horsburgh, instalado na illa Pulau Batu, serve de recalada para cando se chega desde o leste ou o norte

## Delimitación da IHO 
A máis alta autoridade internacional en materia de delimitación de mares para os efectos de navegación marítima, a Organización Hidrográfica Internacional (*International Hydrographic Organization*, IHO), considera o estreito de Singapur como un dos seus mares, que forma parte do conxunto de "estreitos de Malaca e Singapur". Na súa publicación de referencia mundial, "Limits of oceans and seas" (*Límites de océanos e mares*, 3ª edición de 1953), asígnalle o número de identificación 46b e defíneo da forma seguinte:

## Notas 
## Véxase tamén 
### Outros artigos 
* Estreito de Johor
Paulo Teles

**Paulo Sérgio Rodrigues Teles**, nado en Funchal o 30 de marzo de 1993, é un futbolista portugués. Xoga de mediocentro e o seu club actual é o Lokomotiv Plovdiv.

## Traxectoria 
Na tempada 2013−14 debutou co Deportivo da Coruña en Segunda División. O seu debut produciuse no partido da 8ª xornada, que enfrontou ao Deportivo co Mirandés en Riazor (0−0).

O 8 de agosto de 2015 anunciouse a rescisión do seu contrato co Deportivo da Coruña.

O 20 de febreiro de 2016 firmou polo Lokomotiv Plovdiv búlgaro.

## Notas 
## Véxase tamén 
### Ligazóns externas 
* Conta de Twitter do xogador
* Datos do xogador en ceroacero.es 
* Datos do xogador en lapreferente.com 
* Datos do xogador en es.soccerway.com 
* Datos do xogador en transfermarkt.es
Super 12 2003

A **tempada 2003 do Super 12** (actual Super Rugby) foi a 8ª edición da máxima competición mundial de rugby entre franquías, organizada no hemisferio Sur pola SANZAR, entre equipos de Nova Zelandia, Australia e Suráfrica. Esta edición do torneo contou con 12 equipos, que disputaron unha tempada regular con 12 xornadas, seguida duns playoffs entre os 4 mellores equipos. O campionato foi gañado polos Blues, o equipo de Auckland que acadou así o seu 3º título, vencendo na final ós Crusaders de Christchurch.

A primeira xornada disputouse o 21 de febreiro de 2003, mentres que a final tivo lugar en Canberra o día 24 de maio de 2003.
## Tempada regular 
## Eliminatorias polo título 
[280px|miniatura|dereita|O [Eden Park de Auckland acolleu a final desta edición do Super 12.]]

## Estatísticas 
O máximo anotador de puntos do torneo foi Carlos Spencer, dos Blues, con 143 puntos.

O máximo anotador de ensaios foi Doug Howlett, dos Blues, con 12.
## Véxase tamén 
### Outros artigos 
* Super 12 2002 > Super 12 2004
### Ligazóns externas 
* Resultados históricos do torneo
Herba de San Xoán

Co nome de **herba de San Xoán** desígnanse diferentes especies botánicas:

* **Herbas de San Xoán**, en xeral recibe este nome calquera das herbas e plantas recendentes que se poñen en auga á sarabia na véspera de san Xoán para, ao outro día, a modo de rito, lavarse con ela:
** **Artemisa** (*Artemisa vulgaris*), coñecida como artemisa menor, matricaria, herba de Nosa Señora ou herba de Santa María.
** **Abeluria** , (*Hypericum perforatum*), ou hipérico. 
** ***Hypericum quadrangulum***. .
** **Herba do ferro** ou *herba das feridas*, (*Prunella vulgaris*).
** **Herba de santa María** (**Tanacetum parthenium**'' (L.) Schultz Bip.).

## Notas 
## Véxase tamén 
### Outros artigos 
* Herbas de San Xoán
* Carrasca de San Xoán
* Noite de San Xoán
* San Xoán (planta)
* Flor de San Xoán (sabugueiro)
Colonias do Estreito

As **Colonias do Estreito** (en inglés: *Straits Settlements*, en malaio: *Negeri-negeri Selat*, en chinés: 海峡殖民地, *Hǎixiá zhímíndì*), foron un grupo de territorios británicos localizados no sueste asiático, orixinalmente estabelecidos no ano 1826 como parte dos territorios controlados pola Compañía Británica das Indias Orientais, aínda que a partir do 1 de abril de 1867 quedaron baixo control directo británico.

Consistían nuns asentamentos individuais en Malaca, Penang, Dinding e Singapur, todos eles localizados na península Malaia, e dende 1907 tamén Labuan, localizado ao norte da illa de Borneo. Foron disoltas o 1 de abril de 1946 debido á reorganización británica das súas dependencias no sueste asiático despois da segunda guerra mundial. Coa excepción de Singapur, estes territorios actualmente forman parte de Malaisia.

## Notas 
## Véxase tamén 
### Outros artigos 
* Singapur
* Compañía Británica das Indias Orientais
Partido de Acción Popular

O **Partido de Acción Popular** (PAP, en inglés: ''People's Action Party*; en chinés: 人民行动党, *Rénmín Xíngdòngdǎng*; en malaio: *Parti Tindakan Rakyat*; en támil: மக்கள் செயல் கட்சி, *Makkaḷ Ceyal Kaṭci'') é o partido político maioritario de Singapur dende 1959, onde non deixou nunca o goberno. Pese a ser hoxe un partido de tendencia máis conservadora, durante os seus inicios foi un partido con filiación comunista, chegando a ser perseguido polo goberno.
PAP

**PAP** pode referirse a:

* **Partido de Acción Popular**, partido político de Singapur.
* **Partido Aprista Peruano**, partido político do Perú.
* **Password Authentication Protocol**, un protocolo de autenticación.
* **Aeroporto Internacional de Porto Príncipe** (Haití) segundo o seu código IATA.
Majulah Singapura

**Majulah Singapura** (en malaio: *Adiante Singapur* ou *Singapur pode progresar*), é o himno nacional da República de Singapur dende 1959.

## Letras 
### En malaio 
**MAJULAH SINGAPURA**
:Mari kita rakyat Singapura
:Sama-sama menuju bahagia
:Cita-cita kita yang mulia
:Berjaya Singapura

:Marilah kita bersatu
:Dengan semangat yang baru
:Semua kita berseru
:Majulah Singapura
:Majulah Singapura

:Marilah kita bersatu
:Dengan semangat yang baru
:Semua kita berseru
:Majulah Singapura
:Majulah Singapura

### En galego 
**ADIANTE SINGAPUR**
:Vide, compañeiros de Singapur
:Avancemos xuntos cara a ledicia
:Cara a nosa nobre aspiración
:Grandiosa Singapur

:Adiante, unámonos
:Nun novo espírito
:Xuntos proclamamos
:Adiante Singapur
:Adiante Singapur

:Adiante, unámonos
:Nun novo espírito
:Xuntos proclamamos
:Adiante Singapur
:Adiante Singapur

## Véxase tamén 
### Outros artigos 
* Singapur
* Escudo de Singapur
Madchester

O **Madchester** foi unha escena musical británica desenvolvida na cidade de Manchester a finais dos anos 80 e principios dos 90. A música aparecida na escena mesturaba rock alternativo, rock psicodélico e música dance. Artistas asociados coa escena son New Order, Happy Mondays, The Stone Roses, Inspiral Carpets, Northside, 808 State, James, The Charlatans, The Fall, A Guy Called Gerald e outras bandas. Nese tempo, o club nocturno The Haçienda foi un gran catalizador para o distintivo espírito musical da cidade que foi chamado o "segundo verán do amor".
Antonio Platas Tasende

**Antonio Platas Tasende**, nado en Santiago de Compostela en 1939, é un avogado galego.

## Traxectoria 
Fillo de Antonio Platas Reinoso, un mestre represaliado despois da Guerra Civil e de Consuelo Tasende Fachal, unha  practicante e comadroa, criouse en Baio e licenciouse en dereito na Universidade de Santiago de Compostela. Comezou a traballar como avogado ambulante en Baio en 1963 e na década dos setenta mudouse á Coruña, onde se estableceu profesionalmente. En 2010 foi elixido decano do Colexio Provincial de Avogados da Coruña.

É académico da Academia Galega de Xurisprudencia e Lexislación desde 2012.

Foi elixido polos seus propios compañeiros Presidente do Consello da Avogacía Galega.

## Galardóns 
* Cruz de San Reimundo de Peñafort.
* Medalla de ouro da Irmandade Xurídica Galega en 2012.

## Notas
Puntal

O **puntal** dun buque defínese como a medida vertical desde o canto superior da quilla ata a unión da traca de cinta (última faixa das pranchas soldadas do costado do buque) coa cuberta principal, medida polo lado de fóra.

P= C + F

onde:
* P = Puntal.
* C = Calado.
* F = Francobordo
 
O francobordo defínese como unha reserva de flotabilidade. O calado do buque máis o francobordo é o **puntal**. Este valor de puntal é inamovible independentemente da carga que leve o buque. A máis calado, menos francobordo e viceversa.miniatura|350 px|Esquema cas formas dun buque. A letra **f** indica o francobordo. O puntal é a suma dos valores de f + d (calado).|centro
## Véxase tamén 
*Francobordo
*Calado

### Outros artigos
* Organización Marítima Internacional
Neisseriáceas

As **Neiseriáceas** ou **Neisseriaceae** son unha familia de bacterias do filo das Proteobacteria, e única familia da orde **Neisseriales**. A familia comprende varios xéneros, entre os cales o máis importante é o xénero *Neisseria*. Moitos organismos pertencentes a esta familia son comensais de mamíferos ou forman parte da súa flora bacteriana normal, pero dúas especies son importantes patóxenos humanos, que son: *Neisseria gonorrhoeae*, causante da gonorrea, e *Neisseria meningitidis*, causante de moitos casos de meninxite (meninxite meningocócica).

As características comúns do grupo das *Neisseriaceae* son que son bacterias estritamente aerobias, gramnegativas, aparecen principalmente en pares en forma de diplococos, e non teñen flaxelos.

## Notas 
* Bacteria of Medical Importance in ''Todar's Online Textbook of Bacteriology''.
* 
*
Jonathan Winters

miniatura|dereita|180px|Winters en 1960.
**Jonathan Harshman Winters III**, nado en Dayton (Ohio) o 11 de novembro de 1925 e finado en Montecito (California) o 11 de abril de 2013, foi un actor estadounidense. Acadou sona polo seu papel como Mearth na serie *Mork and Mindy* e como o Papa Smurf en *The Smurfs*.

## Traxectoria 
Viviu nun apartamento nos Ánxeles (California). Estivo casado con Eileen Schauder desde 1948 até a súa morte en 2009, e con ela tivo dous fillos. Winters morreu por causas naturais na súa casa aos 87 anos.

## Notas 
## Véxase tamén 
### Ligazóns externas 
*
The Hollies

**The Hollies** é unha banda británica de pop formado por Allan Clarke e Graham Nash a comezos dos anos 60. Coñecida polo seu distintivo estilo de harmonías vocais, converteuse nun dos principais grupos británicos dos 60 e inicios dos 70. A banda conseguiu unha considerable popularidade en moitos países, aínda que non acadou o éxito nas principais listas estadounidenses ata 1966. Nash deixou o grupo en 1968 e formou Crosby, Stills & Nash. The Hollies tiveron 30 sinxelos nas listas británicas, e 21 na estadounidense *Billboard Hot 100*, con grandes éxitos a ámbolos dous lados do Atlántico entre os que se inclúen "Just One Look", "Look Through Any Window", "Bus Stop", "I Can't Let Go", "On a Carousel", "Stop Stop Stop", "Carrie Anne", "Jennifer Eccles", "He Ain't Heavy, He's My Brother", "Long Cool Woman in a Black Dress" e "The Air That I Breathe".

Trátase dun dos poucos grupos británicos de comezos dos 60 que nunca se separou oficialmente e continua gravando e actuando. Formouse en Manchester, aínda que a meirande parte dos seus membros proceden de cidades de East Lancashire. En recoñecemento polos seus logros o grupo foi admitido no Salón da Fama do Rock and Roll en 2010.[1]

## Discografía 
* *Stay with The Hollies* - 1964
* *In The Hollies Style* - 1964
* *Hollies* - 1965
* *Would You Believe?* - 1966
* *For Certain Because* - 1966
* *Evolution* - 1967
* *Butterfly* - 1967
* *Hollies Sing Dylan* - 1969
* *Hollies Sing Hollies* - 1969
* *Confessions of the Mind* - 1970
* *Distant Light* - 1971
* *Romany* - 1972
* *Out On the Road* - 1973
* *Hollies* - 1974
* *Another Night* - 1975
* *Write On* - 1976
* *Russian Roulette* - 1976
* *A Crazy Steal* - 1978
* *Five Three One-Double Seven o Four* - 1979
* *Buddy Holly* - 1980
* *What Goes Around...* - 1983
* *Staying Power* - 2006
* *Then, Now and Always* - 2009

## Véxase tamén 
### Ligazóns externas 
* Páxina oficial
John Hejduk

**John Quentin Hejduk**, nado o 19 de xullo de 1929 en Nova York e finado o 3 de xullo de 2000 ibídem, foi un arquitecto e profesor estadounidense.

## Traxectoria 
Estudou na *Cooper Union for the Advancement of Science and Art* de Nova York dende 1947 ata 1950 e na Universidade de Cincinnati, Ohio, dende o 50 ata o 52. En 1953 Obtivo a mestría na ''Harvard University's Graduate School of Design*. No ano 1954 consegue a bolsa Fulbright que lle permite asistir as clases de Pier Luigi Nervi en Roma.

Foi docente da Universidade de Texas, en Austin, para logo volver a Nova York en 1956. Comezou a ensinar en 1964 na *Cooper Union*, da que foi reitor dende 1975 ata a súa xubilación no ano 2000.

Integrou, xunto con Eisenman, Meier, Graves e Gwathmey, o grupo *Os cinco de Nova York* (ou *Os Brancos*, pola cor predominante nas súas obras), sendo el o máis vangardista de todos eles, tomando a obra de Theo van Doesburg como inspiración.

A maior parte do seu traballo foi teórico, baixo a forma de complexos debuxos poéticos. Eses deseños foron recollidos en máis de vinte libros.

Cultivou a poesía, publicando, entre outros poemarios, *Such Places As Memory: Poems 1953-1996*.

En 1979 foi designado membro do Instituto Americano de Arquitectura.

### Hejduk en Galicia 
En Galicia existen dúas obras do arquitecto, o Centro Sociocultural da Trisca e as Torres Hejduk en Santiago de Compostela. Hejduk non chegou a ver rematadas ningunha das dúas. O edificio da Trisca foi inaugurado no ano 2003. Por outra banda as torres que levan o seu nome e que agora están situadas na Cidade da Cultura foron deseñadas nos primeiros anos noventa para ser situadas no parque de Belvís; alí a torre acristalada tería función de invernadoiro e a de pedra sería un espazo multiúsos, pero pouco antes de que se construísen cancelouse o proxecto ao considerarse moi agresivas coa contorna da cidade vella. Deste xeito as torres permaneceron esquecidas ata que no ano 2000 o seu colega Peter Eisenman gañou o concurso para a construción da Cidade da Cultura e como homenaxe póstuma ó seu compañeiro decidiu incorporar as torres ao proxecto do monte Gaiás, inaugurado no 2011.

## Galería de imaxes 
## Notas 
## Véxase tamén 
### Bibliografía 
* Artigo *Hejduk, John Quentin* da *Encyclopædia Britannica 2009 Student and Home Edition* (en inglés).
* Artigo *HEJDUK, JOHN (1929- )* da *Enciclopedia Universal Micronet*, 2006 (en castelán, en DVD).
* *Five architects: Eisenman, Graves, Gwathmey, Hejduk, Meier*, 1971, 137 páx (traducido a varias linguas).
* HEJDUK, J.; *Víctimas*, Colegio Oficial de Arquitectos de Murcia, 1993, 144 páx .

### Outros artigos 
* Torres Tributo a John Hejduk
### Ligazóns externas 
* Entrada *Hejduk, John (Nova York 1929 - 3-7-2000)'' na EGU (en liña).
La Defensa (Mondoñedo)

***La Defensa*** foi un periódico editado en Mondoñedo entre 1906 e 1909.

## Historia e características 
Subtitulado *Semanario tradicionalista*, apareceu o 17 de decembro de 1906. Fundado e dirixido por Enrique Costas Márquez, arcipreste da catedral mindoniense, figuraba como redactor xefe o avogado santiagués Carolino Costas Márquez, irmán do director. Entre os seus colaboradores estaban Vicente Saavedra Pardo (profesor do seminario e deán da catedral), Marcelino García González (arquiveiro) e o seminarista Francisco Fanego Losada.

Hebdomadario de propaganda carlista e contidos relixiosos, aberto ao movemento agrarista católico e a Solidaridad Gallega. Publicou artigos sobre a mellora do agro, o progreso agronómico e colaboracións de carácter relixioso, como a Biografía de San Rosendo de Antonio López Ferreiro. Recuperou os discursos pronunciados pola Juventud Carlista de Mondoñedo e reproduciu creacións poéticas e prosaicas de Lambda, Ormán, Vicente Saavedra e Gacira. Só esporadicamente publicou algún poema en galego. Cesou a súa edición o 17 de xuño de 1909, e foi substituída por *La Semana*.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Lugo
La Defensa (Noia)

***La Defensa*** foi un periódico editado en Noia en 1906.

## Historia e características 
Publicación de carácter quincenal, apareceu o 13 de marzo de 1906. Dirixida por Arturo García Rudiño, incluíu artigos e poemas de Heraclio Pérez Placer. Só editou 12 números, cesando o 28 de agosto dese ano.

## Véxase tamén 
### Bibliografía 
* 
* 
* 
* 
### Outros artigos 
* Lista de publicacións impresas da provincia da Coruña
La Aurora

***La Aurora*** foi o nome de varias publicacións:

****La Aurora***, periódico publicado na Coruña entre 1808 e 1814.
****La Aurora***, periódico publicado en Ferrol en 1867.
****La Aurora***, semanario publicado en Moaña en 1915.

## Véxase tamén
### Outros artigos
*La Aurora del Miño
Penélope (homónimos)

**Penélope** pode referirse a:
***Penélope**, personaxe da Odisea, poema épico atribuído a Homero.
****Anas penelope***, ou **asubiador**, ave da familia dos anátidos. 
***Penélope**, prominente cráter de impacto da lúa de Saturno, Tetis.
****Penélope***, poema de Xosé María Díaz Castro, incluído en *Nimbos*.
***Penélope Cruz**, nada en Madrid en 1974, actriz española.
***Penelope Spheeris**, guionista, produtora e directora de cine estadounidense.
Funicular de Vallvidrera

250px|miniatura|Funicular de Vallvidrera.

O **funicular de Vallvidrera** é un funicular de Barcelona que une a parte alta do barrio de Sarrià con Vallvidrera. A estación inferior está conectada coa liña do Vallès dos Ferrocarrils de la Generalitat (parada Peu del Funicular).

Foi inaugurado en 1906 para comunicar a liña Sarrià-Barcelona coa vila de Vallvidrera, cando aínda eran núcleos diferenciados. En 1979 pasou a formar parte de FGC, que é o explotador actual. En 1998 foi remodelado.

## Características
*Lonxitude da liña: 736  
*Altitude Vallvidrera-Inferior: 196 m
*Altitude Vallvidrera-Superior: 359 m
*Desnivel: 158 m
*Pendente máxima: 28,9 %
*Vehículos: 2
*Capacidade dos vehículos: 50 persoas
*Capacidade de transporte (nun só sentido): 2000 persoas/h
*Velocidade: 5,0&nbsp;m/s (ou 18&nbsp;km/h
*Diámetro do cable: 30&nbsp;mm
*Largo de vía: 1000&nbsp;mm

## Véxase tamén 
### Ligazóns externas 
*O Funicular no sitio web de FGC